«Breaking Bad»-finalen satte ny rekord
Søndag kveld amerikansk tid ble den aller siste episoden av det kritikerroste TV-dramaet sendt. Hele 10,3 millioner TV-seere satt klistret til skjermen. Dette er ny rekord for programmet, melder TV-kanalen AMC, og opplyser om at serien hadde 5,9 millioner seere da de hadde sesongpremiere i august. - «Breaking Bad» er rett og slett unik, sier Charlie Collier, AMC-direktøren, i en bloggpost på TV-kanalens hjemmesider. Collier legger til serieskaperen Vince Gilligan kun ba om én ting, og det var å avslutte serien på sin egen måte. AMC-direktøren er henrykt og påpeker av avslutningen var briljant. Den siste episoden av «Breaking Bad» må likevel se seg slått av den siste episoden av «The Walking Dead», som er AMCs mest sette egenproduserte serie så langt, skriver Hollywood Reporter. Trenger du underholdning i sofakroken?Sjekk VGs store TV-serieguideTidligere i høst ble «Breaking Bad» kåret til årets TV-program. Serien var også en av de mange publikumsfavorittene under årets Emmy-utdeling hvor den stakk av med seieren for beste TV-drama. Skuespilleren Anna Gunn fikk i tillegg prisen for beste kvinnelige birolle i samme serie.Tidligere denne måneden ble det klart etter uker med forhandlinger at Saul Goodman, den kyniske advokaten fra «Breaking Bad», får sin egen spinoff-serie. Den nye serien skal hete «Better Call Saul», og vil ta for seg livet til karakteren Goodman før han ble advokaten til Walter White i «Breaking Bad». Episodene vil vare om lag en time, sa TV-kanalen AMC i en pressemelding. «Breaking Bad» sendes på TV-kanalen Max i Norge. Finalen vil bli sendt 20. oktober klokken 23:00.
Den populære TV-serien satte ny seer-rekord med hele 10,3 millioner seere i USA.